stanford-oval/wikipedia huggingface dataset:
WWE
ה"עידן החדש" (The New Era)

ב-25 במאי 2016, הWWE הכריזו על חזרת פיצול הרוסטר, כלומר ראו וסמקדאון יציגו רוסטר שונה, אליפות שונה ותוכניות שונות. בעידן החדש, את "סמאקדאון" החלו לשדר לייב בימי שלישי, תוכנית של שעתיים, ואת "ראו" המשיכו לשדר לייב בימי שני, תוכנית של 3 שעות. ב-19 ביולי 2016, בתוכנית "סמקדאון לייב", נערך הדראפט שהוציא את הפיצול לדרך, כשסטפני מקמהן ומיק פולי המנהלים הכלליים של ראו, ושיין מקמהן ודניאל בריאן המנהלים הכלליים של סמאקדאון. כמה שנים אחרי נספו NXT וגם WWC
ה"עידן החדש" (The New Era) > 205 לייב

בשנת 2017 החליטו ה-WWE לגייס 32 מתאבקים עד 93 ק"ג מארצות שונות בעולם ולהפיק את טורניר ה-CWC קלאסיק, המתאבק שזכה היה TJ פרקינס שייצג את הפיליפינים וזכה בגביע ובאליפות ה-WWE במשקל קל, בנוסף לכך פרקינס קיבל מדליה על כך שהוא הגיע לגמר, המתאבק השני שהגיע לגמר וקיבל גם הוא מדליה היה גראן מטאליק ממקסיקו.
ה"עידן החדש" (The New Era) > טורניר בריטניה

בינואר 2017 החליט הארגון לגייס מתאבקים מרחבי הממלכה המאוחדת והכריז על טורניר שנערך כ-2 פרקים בתאריכים 14 ו-15 בינואר. המתאבק שזכה בטורניר אליפות בריטניה הראשון היה טיילר בייט, שבנוסף הפך לאלוף בריטניה הראשון.
האירועים המרכזיים

במהלך השנה ערכה ה-WWE שלוש תוכניות מרכזיות, בהן מוצגים מופעי קרבות על תארים, קרבות התמודדות על אחד התארים באירועים המרכזיים וקרבות מיוחדים. התוכניות הללו לפעמים ארוכות יותר. ביניהן, הדראפט של ה-WWE שמתקיים כל שנה, טקס פרסי הסלאמי של הארגון, שתי תוכניות שבועיות משודרות בערוץ הטלוויזיה של אמריקה (ערוץ USA), ביניהן התוכנית Raw משודרת בישראל בערוץ ספורט 1 HD, והתוכנית סמאקדאון משודרת כיום בישראל בערוץ 5LIVE. במשך זמן רב, לכל מותג של ה-WWE היו תוכניות משלו. בין התוכניות היו סמאקדאון!, Raw ו-ECW. ב-16 בפברואר 2010, ECW סיים את שידוריו ובמקומו החלה תוכנית חדשה שנקראת "WWE NXT" שהתחילה את שידוריה ב-23 בפברואר 2010, וכיום היא בלעדית ל-WWE Network. ב-25 באוגוסט 2012 החלה תוכנית חדשה שנקראת "Saturday Morning Slam". ב-11 במאי 2013 הופסקה התוכנית וירדה משידור. ב-3 באוקטובר 2012 החלה תוכנית חדשה שנקראת "WWE Main Event". ב-29 בנובמבר 2016 החלה תוכנית חדשה, שנקראת 205 לייב, שנותנת במה למתאבקי "משקל קל", בנוסף להופעתם בתוכנית Raw. התוכנית משודרת בימי שישי, מיד בתום השידור של התוכנית סמאקדאון, בשידור ישיר, ובלעדית רק ל-WWE Network.
שידורי WWE > בישראל

| יום | תוכנית | ערוץ |
| --- | --- | --- |
| שלישי | Raw | נטפליקס |
| רביעי | NXT | נטפליקס |
| שבת | סמאקדאון | נטפליקס |
שידורי WWE > בארצות הברית

| יום | תוכנית | ערוץ |
| --- | --- | --- |
| ראשון | אירועי שלם וצפה של Raw או סמאקדאון | נטפליקס |
| שני | Raw | USA Network ונטפליקס |
| שלישי | NXT | The CW ונטפליקס |
| שישי | סמאקדאון | USA Network ונטפליקס |
ה-WWE Network היה זמין בישראל מ-12 באוגוסט 2014 ועד ל-1 בינואר 2025 בעקבות המעבר של WWE לנטפליקס ה-WWE Network לא זמינה יותר לצפייה בישראל מ-1 בינואר 2025.
בנוסף לתוכנית "Total Divas", החלה סדרה חדשה, בשם "Total Bellas", שממשיכה לעקוב אחרי חייהם של ניקי בלה, ברי בלה, ובני הזוג שלהן, ג'ון סינה ודניאל בריאן בנפרד.
אירועי שלם וצפה

במהלך השנה עורך ה-WWE מספר אירועים מרכזיים, בהם מוצגים מופעי קרבות על תארים וקרבות מיוחדים. האירועים הללו ארוכים יותר ומשודרים במסגרת שלם וצפה במקום בכבלים. במשך זמן רב, לכל ברנד של ה-WWE היו אירועים משלו, ורק מעטים שילבו בין "סמאקדאון!", Raw ו-ECW. עם זאת, בשנת 2007 הוחלט שכל האירועים יהיו משותפים לשלושתם. ב-16 בפברואר 2010, ECW סיים את שידוריו ובכך מתאבקי ה-ECW הפסיקו להשתתף באירועים הלו. האירועים יהיו משותפים בין סמאקדאון ו-Raw. מיד לאחר הפיצול המחודש של הרוסטר, בחודש יולי 2016, הוחלט שוב שלכל בראנד יהיה אירועים מרכזיים ובלעדיים, למעט האירועים המסורתיים והבולטים: רויאל ראמבל, רסלמניה, סאמרסלאם וסדרת ההישרדות.
אלופים נוכחיים > Raw

| Monday Night Raw> אליפות | Monday Night Raw> אלוף נוכחי | Monday Night Raw> מספר הזכיות | Monday Night Raw> תאריך זכייה | Monday Night Raw> אירוע | Monday Night Raw> אלוף קודם | Monday Night Raw> מיקום | Monday Night Raw> סה"כ ימים בהם מחזיק בתואר | Monday Night Raw> הערות | Monday Night Raw>  |
| --- | --- | --- | --- | --- | --- | --- | --- | --- | --- |
| אליפות ה-WWE | קודי רודס | 1 | 7 באפריל 2024 | הלילה השני של רסלמניה 40 | רומן ריינס | פילדלפיה, פנסילבניה | 19+ | הקרב היה קרב חוקי בלודליין שבו ריינס הגן בנוסף על האליפות האוניברסלית. |  |
| האליפות הבין יבשתית | ברון ברייקר | 2 | 21 באוקטובר 2024 | Raw | ג'יי אוסו | פילדלפיה, פנסילבניה | 1+ | — |  |
| אליפות הנשים של ה-WWE | טיפאני סטרטון | 1 | 3 בינואר 2025 | סמאקדאון | ניה ג'קס | פיניקס, אריזונה | 57+ | טיפאני סטרטון פדתה את מזוודת כסף בבנק שלה. |  |
| אליפות העולם לזוגות של ה-WWE | The Viking Raiders (אריק ואיבר) | 2 | 16 בדצמבר 2024 | Raw | The Judgment Day (פין באלור ו-JD מקדונה) | בוסטון, מסצ'וסטס | 1+ |  |  |
אלופים נוכחיים > סמאקדאון

| SmackDown > אליפות | SmackDown > אלוף נוכחי | SmackDown > מספר הזכיות | SmackDown > תאריך זכייה | SmackDown > אירוע | SmackDown > אלוף קודם | SmackDown > מיקום | SmackDown > סה"כ ימים בהם מחזיק בתואר | SmackDown > הערות | SmackDown >  |
| --- | --- | --- | --- | --- | --- | --- | --- | --- | --- |
| האליפות האוניברסלית | קודי רודס | 1 | 7 באפריל 2024 | הלילה השני של רסלמניה 40 | רומן ריינס | פילדלפיה, פנסילבניה | 21+ | הקרב היה קרב חוקי בלודליין שבו ריינס הגן בנוסף על אליפות ה-WWE. |  |
| אליפות ארצות הברית | אל. איי. נייט | 2 | 7 במרץ 2025 | סמאקדאון | שינסקה נקאמורה | פילדלפיה, פנסילבניה | 1+ | — |  |
| אליפות הנשים העולמית של ה-WWE | איאו סקיי | 1 | 3 במרץ 2025 | Raw | ריאה ריפלי | באפלו, ניו יורק | 1+ | – |  |
| אליפות הזוגות של ה-WWE | הסטריט פרופיטס (אנג'לו דוקינס ומונטז פורד) | 2 | 14 במרץ 2025 | סמאקדאון | DIY# (ג'וני גרגאנו ותומאסו צ'אמפה) | ברצלונה, ספרד | 1+ | – |  |
אלופים נוכחיים > ללא שיוך מותג

| ללא מותג> אליפות | ללא מותג> אלוף נוכחי | ללא מותג> מספר הזכיות | ללא מותג> תאריך זכייה | ללא מותג> אירוע | ללא מותג> אלוף קודם | ללא מותג> מיקום | ללא מותג> סה"כ ימים בהם מחזיק בתואר | ללא מותג> הערות | ללא מותג>  |
| --- | --- | --- | --- | --- | --- | --- | --- | --- | --- |
| אליפות זוגות הנשים של ה-WWE | ליב מורגן וראקל רודריגז | 3 | 24 בפברואר 2025 | Raw | ביאנקה בלאייר ונעמי | סינסינטי, אוהיו | 5+ |  |  |
| אליפות המהירות של ה-WWE | דרגון לי | 1 | 15 בנובמבר  2024   (שודר ב-20 בנובמבר 2024) | ספיד | אנדרדה | מילווקי, ויסקונסין | 8+ | עקב עיכוב הקלטות, הקרב שודר ב-20 בנובמבר  2024 וארגון ה-WWE מכיר בתקופת כהונתו מתאריך שידור זה. |  |
אלופים נוכחיים > NXT

| NXT> אליפות | NXT> אלוף נוכחי | NXT> מספר הזכיות | NXT> תאריך זכייה | NXT> אירוע | NXT> אלוף קודם | NXT> מיקום | NXT> סה"כ ימים בהם מחזיק בתואר | NXT> הערות | NXT>  |
| --- | --- | --- | --- | --- | --- | --- | --- | --- | --- |
| אליפות ה-NXT | אובה פמי | 1 | 7 בינואר 2025 | NXT: New Year's Evil | טריק וויליאמס | לוס אנג'לס, קליפורניה | 28+ | הקרב היה קרב משולש שכלל בנוסף את אדי ת'ורפ. |  |
| אליפות צפון אמריקה של NXT | שון ספירס | 1 | 4 במרץ 2025 | NXT | טוני דיאנג'לו | אורלנדו, מיזורי | 2+ | – |  |
| אליפות הזוגות של NXT | אקסיום וניית'ן פרייזר | 2 | 1 בספטמבר 2024 | NXT No Mercy | Chase University   (אנדראה צ'ייס ורידג' הולנד) | דנוור, קולורדו | 4+ | – |  |
| אליפות הנשים של NXT | סטפני ואקר | 1 | 11 במרץ 2025 | NXT Roadblock | ג'וליה | ניו יורק, ניו יורק | 1+ | הקרב היה המנצחת לוקחת הכל בו גם אליפות צפון אמריקה לנשים של NXT של ואקר הייתה על הפרק. |  |
ראו גם

רשימת העובדים ב-WWE
אליפות ה-WWE
אליפות העולם במשקל כבד
האליפות הבין יבשתית
NXT Wrestling - ליגת הפיתוח של ה-WWE
פרסי סוף השנה של NXT
וינס מקמהן, הבעלים של ה-WWE/F
אנדרטייקר, אחת הדמויות האהודות ביותר של ה-WWE לאורך השנים
"סטון קולד" סטיב אוסטין
הסמל של ECW
הלוגו של NXT
אז, כעת, לעד, הסלוגן של ה-WWE
רביזור

| --- | --- |

עטיפת המהדורה הראשונה של "רביזור"
 מידע כללי
 מאת:  ניקולאי גוגול 
 שפת המקור:  רוסית 
 סוגה:  מחזה 
 תקופת התרחשות:  1831 
 הוצאה
 מקום הוצאה:  רוסיה 
 תאריך הוצאה:  1836 
 
רביזור (ברוסית: Ревизорь; שמשמעו: מבקר), הוא מחזה סאטירי פרי עטו של המחזאי הרוסי יליד אוקראינה ניקולאי גוגול.
המחזה פורסם במקור ב-1836 ובמהדורה מתוקנת ב-1842. הוא מבוסס על אנקדוטה שכנראה סיפר פושקין לגוגול.
הצגת הבכורה של "רביזור" התקיימה ב-1 במאי 1836 והסתיימה בכישלון חרוץ. מייד לאחר מכן עבר גוגול להתגורר מחוץ לרוסיה. ב-12 השנים הבאות הוא נדד ברחבי אירופה, כשמקום מושבו העיקרי היה רומא. ברבות הימים הפך המחזה לאחד המועלים ביותר במחזאות העולמית.
המחזה הוא קומדיה של טעויות, סאטירה על חמדנות וטיפשות אנושית ועל השחיתות השלטונית שפשטה באימפריה רוסית.
לדברי היסטוריון הספרות הרוסית דימיטרי פטרוביץ' סביאטופולק-מירסקי, המחזה
"נעלה לא רק בדמויות ובדיאלוג – אלא הוא גם אחד מהמחזות הרוסיים הבודדים הבנוי כמלאכת מחשבת מושלמת מתחילתו ועד סופו. המקוריות המבריקה שלו מורכבת מהיעדרן המוחלט של מושא אהבה ודמויות שניתן לאהוד אותן. המאפיין האחרון גרם להתנגדות עמוקה בקרב אויביו של גוגול, וכסאטירה המחזה הצליח מאוד בזכות כך. מראשיתו ועד סופו, אין מילה או הטעמה אחת שאינה במקומה, והמתח הקומי הוא בעל איכות כזאת שאפילו גוגול בעצמו לא תמיד הצליח להגיע אליו."
הסצנות דמויות החלום של המחזה, המשקפות לעיתים זו את זו, סובבות לעיתים בורטיגו אינסופי של הונאה עצמית סביב הדמות העיקרית, חליסטקוב, שמייצג חוסר אחריות, קלות דעת והיעדר שיקול דעת. "הוא מגלם עשיה חסרת משמעות, על בסיס שאפתנות שמקורה ברגשי נחיתות." (מירסקי)
פרסומו של המחזה חולל זעם רב מצד העיתונות הריאקציונרית. נדרשה התערבותו האישית של ניקולאי הראשון, קיסר רוסיה כדי להציג את המחזה, בו שיחק מיכאיל שצ'פקין בתפקיד הראשי של ראש העיר.
הרקע

בראשית הקריירה של גוגול הוא נודע בשל סיפוריו הקצרים, שהפכו אותו לדמות נערצת במעגל הספרות הרוסי, שעליו נמנה אלכסנדר פושקין. לאחר ששמו הלך לפניו, החל גוגול לעבוד על כמה מחזות. ניסיונו הראשון בכתיבת מחזה סאטירי שנסוב על הבירוקרטיה באימפריה הרוסית, נעשה ב-1832. הוא נטש אותו בחששו מהצנזורה. ב-1835, הוא ביקש לקבל השראה לכתיבת מחזה סאטירי חדש מפושקין.
"עשה עמי חסד, שלח לי רעיון לנושא, קומי או אחר, אבל שיספק אנקדוטה רוסית אמיתית. מדגדג לי לכתוב קומדיה... תן לי רעיון לנושא ואני אהפוך אותו לקומדיה בחמש מערכות – אני מבטיח שתתגלגל מצחוק. למען השם, עשה זאת. ראשי וקיבתי גוועים מצמא לנושא."
פושקין שאב את הרעיון לסיפור, ממקרה שאירע לו, בו פעם טעו וחשבו אותו למבקר מטעם המדינה ב-1833. הוא הזכיר אנקדוטה שהייתה דומה למדי למה שנהפך לשלד הסיפור של "מבקר המדינה".
"קריספין מגיע לפרובינציה... כתוצאה מטעות – חושבים שהוא מבקר מטעם המדינה... המושל הוא שוטה גמור – אשת המושל מפלרטטת איתו – קריספין מחזר אחרי הבת."
תקציר העלילה

פקידיה המושחתים של עיירה רוסית קטנה, בראשם עומד ראש העיר, נתקפים בחרדה לשמע החדשות אודות מבקר מדינה (רביזור) העומד להגיע לעירם במסווה כדי לחקור אותם. הם פועלים במרץ כדי לטייח את מעשיהם הנלוזים ותוך כדי כך מגיע לאוזנם דיווח בדבר טיפוס חשוד שהגיע שבועיים קודם לכן מסנקט פטרבורג ומתאכסן בפונדק. אולם, אדם זה אינו רביזור, שמו הוא חליסטקוב, עובד מדינה בעל דמיון פרוע.
לאחר ששמע שחליסטקוב חייב את כתר המלכות בחשבון המלון המנופח שלו, ראש העיר וחבר מרעיו הנוכלים נעשים בטוחים שהשוטה הזה בן המעמד הגבוה הוא המפקח שהם מתייראים מפניו.
במשך זמן מה, חליסטקוב אינו מבין שטועים בזיהויו ומחליפים אותו במישהו אחר. בינתיים, הוא נהנה מהכבוד שרוחשים לו הפקידים המבוהלים ועובר להשתכן כאורח בביתו של ראש העיר. הוא גם דורש ומקבל "הלוואות" נכבדות מראש העיר ומקורביו. פרט לכך הוא מפלרטט ללא בושה עם אשתו ובתו של ראש העיר.
חולים ויגעים מדרישות השוחד האבסורדיות של ראש העיר, הסוחרים מגיעים לחליסטקוב ומתחננים בפניו שיפטר את ראש העיר ממשרתו. המום ממעשי החמס של ראש העיר, חליסטקוב מצהיר שיש להגלות אותו כבול בשרשראות לסיביר. חרף זאת, הוא לוקח עוד "הלוואות" מהסוחרים, בהבטיחו להם להיענות לבקשתם.
מבועת מכך שהוא יאבד הכול, ראש העיר מתחנן בפני חליסטקוב שלא יצווה לאסור אותו, ואז נוכח לדעת שחליסטקוב התארס לבתו. בשלב זה מודיע חליסטקוב שהוא חוזר לסנקט פטרבורג, אחרי שמשרתו אוסיפ שכנע אותו שבשלב כלשהו מישהו יחשוף את זהותו האמיתית.
לאחר שחליסטקוב ואוסיפ עוזבים עם כרכרה הנהוגה בידי סוסי העיר המהירים ביותר, כל חבריו של ראש העיר מגיעים כדי לברך אותו. בטוח בכך שידו על העליונה, הוא מזמן את הסוחרים, מתרברב באירוסי בתו לרביזור ונשבע להקשות עליהם את עולו. לפתע מגיע מנהל הדואר, כשבידו מכתב פתוח החושף את זהותו האמיתית של חליסטקוב – בו הוא מלגלג עליהם.
לאחר שלושים שנה של מעשי חמס, שחיתות ופשע באין מפריע, ראש העיר נתקף חמת זעם על שבפעם הראשונה הצליחו להערים עליו והוא הושפל כל כך. הוא צועק על מקורביו, בהאשימו שהם אשמים בכך ולא הוא. בעודם ממשיכים להתווכח, מגיע שליח ממפקח המלוכה האמיתי, שדורש לראות את ראש העיר מייד.
פרשנותו של מאיירהולד

ב-1926, ההפקה האקספרסיוניסטית של הקומדיה בידי וסבולוד מיירהולד "שבה לטבעו הסוריאליסטי האמיתי של המחזה, דמוי החלום; זאת לאחר מאה שנים של פשטות שצמצמה אותו לריאליזם צילומי גרידא."

אראסט גארין (אחד משלושת השחקנים המובילים בלהקת התיאטרון של מיירהולד) פירש את חליסטקוב כ"טיפוס מסתורי, המסוגל לשנות את הופעתו בעקביות."
ליאוניד גרוסמן נזכר שגארין גילם את חליסטקוב כ"דמות הלקוחה מסיפורי הופמן, רזה, לבוש שחורים, הולך בנוקשות, חבוש משקפיים מוזרים, כובע מיושן גבוה תיתורת, אדם מיוסר".
מיירהולד כתב אודות המחזה:
"הדבר המדהים ביותר בקשר ל"רביזור" הוא שלמרות שהוא מכיל מרכיבים של... מחזות שנכתבו לפניו, למרות שהוא בנוי בהתאם לתבניות דרמטיות מגוונות שעוצבו קודם לכן, אין כל ספק – לפחות לדעתי – שהוא הרבה מעבר לפסגת הישגי המחזאות המסורתית, זהו ראשיתו של עידן חדש במחזאות. גוגול אמנם משתמש בכמה תחבולות דרמטיות ידועות, אבל לפתע אנחנו נוכחים לדעת שהשימוש שלו בהן הוא חדשני... השאלה מתעוררת מטבע הקומדיה של גוגול, שהייתי מעז לתאר אותה לא כל כך כ'קומדיית אבסורד', אלא יותר כ'קומדיה של מצב אבסורדי'."
בסיום ההצגה של מיירהולד, החליפו את השחקנים בבובות, תכסיס שאנדריי ביילי השווה אותו ל"מהלומת גרזן שעורפת ראשים", אבל "מכה מוצדקת לחלוטין במקרה זה מאחר ש"הגרוטסקה הארכאית והגסה היא עדינה שבעדינות."
גרסאות אופראיות

קרל וייס (1944-1862), Der Revisor, 1907, אופרטה.
יוג'ין (ינה) זאדור (1977-1894): "רביזור" שלו הוצג לראשונה ב-1928; הגרסה המתוקנת הועלתה לראשונה ב-11 ביוני 1971 בידי להקת האופרה ווטרקואוסט בקולג' אל קאמינו בלוס אנג'לס.
אמילקאר זאנלה (איטלקי) (1949-1873): "רביזור 2" שלו הוצג לראשונה בטריאסטה ב-20 בפברואר 1940.
ורנר אגק (198 3-1901): "דר רביזור" (Der Revisor) שלו הועלה בתיאטרון Schlosstheater Schwetzingen בפסטיבל שווטזינגן ב-1957.
קרשימיר פריבק (Krešimir Fribec (1996-1908) Dolazi revisor שלו הושלם ב-1965.
גיזלהר קלבה (Giselher Klebe) (2009-1925): הצגת הבכורה של האופרה Chlestakows Wiederkehr שלו הועלתה לראשונה בלאנדסתיאטר, בדטמולד ב-2008.
המחזה תורגם לכל השפות האירופאיות והוא עדיין פופולרי כיום, מכיוון שהוא דן בצביעות של חיי היום יום ביחד עם השחיתות הפושה בקרב העשירים והמעמד הגבוה. בהולנד, לשם דוגמה, אנדרה ואן דוין יצר את הגרסה ההולנדית שלו למחזה בשם De Boezemvriend (שמשמעו "חבר קרוב"); הסרט משנת 1982 שעלילתו מתרחשת בהולנד בתקופת נפוליאון. בסרט ואן דוין מגלם את דמותו של רופא השיניים פסדופיין, המכונה פרד ואן דר זי.
פרושטם לקסמן דשפנדה עיבד את המחזה "אמאלדר" בשפת מראטהי (שפירושו המילולי הוא "מפקח הממשלה"), בשלהי שנות החמישים, שמתרחש במהאראשטרה, אבל שומר על מאפייני הסאטירה הקומית של המחזה המקורי.
תרגומים לעברית

נ. וו. גוגול, רביזור: קומדיה בחמש מערכות, עברית: א. שלונסקי; תל אביב : במה, מהד’ 2, תרצ"ה.
ניקולי וסיליביץ’ גוגול, רביזור: קומדיה בחמש מערכות, נוסח עברי: נסים אלוני, עיטר יוסף קארל לפי רשומיו לתפאורת ההצגה..., תל אביב: עמיקם, 1965.
ניקולאי גוגול, רוויזור: קומדיה, עברית: יעקב שבתאי; תל אביב?: חמו"ל (חסר מוציא לאור), -197? .
אילן חצור, מבקר המדינה: מחזה מדברי סהרורי (על פי "רויזור" לפי גוגול), הוצאת אור עם, תשנ"ד 1994.
ניקולאי גוגול, רביזור: קומדיה בחמש מערכות, מרוסית: רועי חן, אוקטובר 2005.
הערות שוליים

↑  ניקולאי גוגול, אנציקלופדיה בריטניקה
↑  Ehre, Milton (1980). Notes for the Theater of Nikolay Gogol. University of Chicago Press. ISBN 0-226-30066-8.
↑  D. S. Mirsky. A History of Russian Literature. Northwestern University Press, 1999. ISBN 0-8101-1679-0. Page 161. (Public Domain).
↑  Ehre, Milton (1980). Notes for the Theater of Nikolay Gogol. University of Chicago Press. ISBN 0-226-30066-8.
↑  Karlinsky, Simon. Anton Chekhov's Life and Thought. Northwestern University Press, 1997. ISBN 0-8101-1460-7. Page 370.
↑  Listengarten, Julia. Russian Tragifarce: Its Cultural and Political Roots. Susquehanna University Press, 2000. ISBN 1-57591-033-0. Page 37.
↑  Listengarten, Julia. Russian Tragifarce: Its Cultural and Political Roots. Susquehanna University Press, 2000. ISBN 1-57591-033-0. Page 37.
↑  Fusso, Susanne. Essays on Gogol: Logos and the Russian Word. Northwestern University Press, 1994. ISBN 0-8101-1191-8. Page 55.
↑  Frank, Joseph. Dostoevsky: The Stir of Liberation.
↑  The UN inspector / L’inspecteur des Nations Unies (הקישור אינו פעיל, 5.1.2020)
↑  "מפקח הממשלה, באתר תיאטרון גרין שוטס(הקישור אינו פעיל, 5.1.2020)
| --- | --- |
בקרת זהויות :  NLI: 987007588277605171  BnF: cb13546491z (data)  GND: 4303697-1  LCCN: n2018060026  VIAF: 202261427   WorldCat (עם VIAF): 202261427 
בול בנושא המחזה "רביזור" מגיליון המזכרת של רוסיה המוקדש למאתיים שנה להולדתו של ניקולאי גוגול, 2009
לקט ישראל

| --- | --- |

 מדינה:  ישראל 
 משרד ראשי:  רעננה
 מייסדים:  ג'וזף גיטלר
 חברים:  כ-54,000 מתנדבים
 יושב ראש:  ג'וזף גיטלר
 מנכ"ל:  גידי כרוך
 עובדים:  130
 תקופת הפעילות:  2003–הווה (כ־22 שנים) 
 www.leket.org
 קואורדינטות:  32°11′41″N 34°52′44″E﻿ / ﻿32.194682°N 34.878923°E﻿ / 32.194682; 34.878923
 he
 
שגריר ארצות הברית בישראל טום ניידס מסייע בעמותה אריזת מזון לנזקקים לכבוד ראש השנה ה'תשפ"ג (2022)
משולחן לשולחן – לקט ישראל היא עמותה שמפעילה את בנק המזון הגדול בישראל. העמותה נוסדה בשנת 2003, והיא עוסקת בהצלת מזון למען הזקוקים לו.
פעילויות העמותה

הארגון נוסד בשנת 2003 על ידי ג'וזף גיטלר, שעלה לישראל עם משפחתו מארצות הברית בשנת 2000. מטרת הארגון היא לאסוף עודפי מזון ולהעבירם למשפחות ויחידים שזקוקים להם.
מדי יום אוסף הארגון עודפי מזון ממקורות שונים, ביניהם  תוצרת חקלאית משדות, מטעים ובתי אריזה ומזון מבושל מבתי מלון, מחברות קייטרינג ומבסיסי צה”ל. את המזון מחלק הארגון ל־234,000 נתמכים מדי שבוע, באמצעות 265 עמותות שותפות בכל רחבי הארץ.[דרוש מקור]
על פי דו"ח אובדן המזון והצלת המזון של לקט ישראל לשנת 2021, מתוך כ-2.6 מיליון טונות של מזון המושלכים בישראל מדי שנה, ניתן להציל כמחצית מהכמות.
ביוני 2018 הוענק תואר עמית כבוד ללקט ישראל ולמייסדה מהמרכז האקדמי רופין.[דרוש מקור]
ראו גם

הצלת מזון
בנק מזון
הערות שוליים

↑  משולחן לשולחן - לקט ישראל, באתר "גיידסטאר ישראל"
↑  המרכז החדש שמסייע למשפחות נזקקות בירושלים | כל העיר, באתר כל העיר ירושלים, ‏2021-09-23
↑  משכן הקבע הראשון מסוגו בארץ של קבוצת "מצילות המזון" בשוק הסיטונאי בגבעת שאול בירושלים, באתר www.jerusalem.muni.il
↑  מירב דוסטר
, ‏"כל החברים של הילדים רוצים לבוא אלינו הביתה", באתר ‏מאקו‏, 2 בספטמבר 2022
↑  אובדן מזון והצלת מזון בישראל
↑   ורד לי, איפה להתנדב: מי רוצה להציל מזון לטובת הזקוקים לו?, באתר הארץ, 15 באוגוסט 2021
האחווה הארית

קעקוע נפוץ של חברי התנועה
האחווה הארית (באנגלית: Aryan Brotherhood), אשר מוכרת גם בשמות the Brand, ‏the AB, ‏Alice Baker, או ‏the One-Two, היא תנועה גזענית אנטישמית הדוגלת בעליונות הגזע הלבן, אשר נפוצה בקרב אסירים בבתי כלא בארצות הברית. התנועה מוכרת גם כארגון פשע, וכוללת למעלה מ-10,000 פעילים, בתוך ומחוצה לבתי כלא בארצות הברית.
על פי נתונים מטעם לשכת החקירות המרכזית (ה-FBI), פעילי התנועה מונים פחות מעשירית האחוז (0.1%) מכלל האסירים בבתי הכלא בארצות הברית, אך עם זאת אחראים ליותר מ-20% ממקרי הרצח המתרחשים במתקני הכליאה ברחבי ארצות הברית. בעשור השני של המאה ה-21, פעילי התנועה מתרכזים בתחומים שונים של פשיעה כלכלית, ולרבות סחר בסמים, סחיטה, אלימות מינית כלפי אסירים אחרים במתקני כליאה, וביצוע התנקשויות מוזמנות בתשלום.
בדומה למרבית כנופיות הכלא האחרות, חברי התנועה נעזרים בקעקועים מובחנים לצורך יצירת בידול מגורמים אחרים, ולשם הדגשת זהותם המשותפת. הקעקועים של פעילי התנועה כוללים פעמים רבות את ראשי התיבות של שם התנועה, AB‏, וכן סמלים נאציים נפוצים כגון צלב הקרס, סמל אס אס, וסימנים ייחודיים נוספים.
התנועה מקיימת שיתוף פעולה מתמשך עם גורמים פליליים שונים הפועלים בבתי הכלא בארצות הברית, ואף מחוצה להם, כגון כנופיית La Eme, אשר מוכרת כמאפיה המקסיקנית.
היסטוריה

עד לשנות ה-60 של המאה ה-20, מרבית מתקני הכליאה בארצות הברית דגלו במדיניות של הפרדה גזעית, וכתוצאה מכך לא היה מגע ממשי בין אוכלוסיות שונות אשר שכנו באותו בית הכלא. עם זאת, החל משנת 1960 בתי הכלא בארצות הברית החלו לדגול במדיניות של עירוב גזעים, מה שיצר חיכוך מתמשך בין אסירים מאוכלוסיות שונות, והוביל להקמתם של מספר ארגוני אסירים על בסיס גזעי. האחווה הארית הייתה אחד מארגונים אלו, ונוסדה ככל הנראה בשנת 1966 בכלא סן קווינטין שבמדינת קליפורניה, וזאת כתגובת נגד להקמתה של כנופיית אסירים ממוצא אפרו-אמריקני בשם Black Guerrilla Family, אשר פעילותה נתפסה כאיום ישיר על האסירים הלבנים בכלא.
במהלך שנות ה-70 המוקדמות, התקיימו קשרים בין פעילי האחווה הארית לבין צ'ארלס מנסון וחסידיו, אשר כונו "המשפחה". עם זאת, קשרים אלו לא האריכו ימים, ונותקו לאחר שפעילי האחווה הארית הגדירו את מנסון כ"שמאלי מדי" לטעמם.
החל משנות ה-90 ואילך, פעילי התנועה החלו בהדרגה להתמקד בתחומים שונים של פשע מאורגן, וזאת על חשבון ביצוע רציחות מסיבות גזעניות גרידא, מה שהיווה את עיקר פעילותה של התנועה בשנים עברו. בין התחומים החדשים בהם התנועה ביקשה להתמקד היו סרסרות, סחר בסמים, ורציחות מוזמנות עבור תשלום. בפועל, פעילות התנועה החלה להיות דומה לפעילותן של כנופיות כלא ממוצא איטלקי, אשר פעלו בשיטות המאפיה. הקשר המתהדק בין האחווה הארית לארגוני המאפיה השונים בא לידי ביטוי במהלך שנת 1996, בשעה שהבוס של משפחת הפשע האיטלקית גמבינו, ג'ון גוטי, הותקף בעת שהותו בכלא, וכתוצאה מכך ביקש מחברים באחווה הארית לאתר את התוקף ולפגוע בו. עם זאת, התוקף הועבר על ידי רשויות הכלא למעצר הגנתי, מה שמנע מפעילי האחווה לפעול כנגדו.
במהלך שנת 2002, 29 מנהיגים ופעילים מרכזיים בתנועה, אשר פעלו בבתי כלא שונים ברחבי ארצות הברית, נעצרו והובאו למשפט במסגרת RICO Act, אשר נועד לאפשר לארגוני אכיפת החוק בארצות הברית להתמודד ביעילות עם ארגוני פשע מאורגן למיניהם. המטרה של התביעה הייתה להשיג עונש מוות עבור מרבית הנאשמים, וכך לכרות את ראשו של הארגון, ולפגוע במידה ניכרת ביכולת הפעולה שלו בעתיד. בסופו של דבר, אף שההליכים המשפטיים הסתיימו ברובם המוחלט בהרשעה, לא נפסק עונש מוות כנגד אף אחד מהמנהיגים המרכזיים של התנועה. עם זאת, שלושה מהמנהיגים המוכרים של התנועה, ביניהם בארי ביירון מילס (Barry Byron Mills) וא.ב. טיילר "הענק הירוק" בינגהאם (AB "lieutenant" Tyler "The Hulk" Bingham), הורשעו ונגזר עליהם מאסר עולם ללא אפשרות לחנינה מוקדמת, כתחליף לעונש מוות.
ארגון פנימי

הארגון הפנימי של הפלגים השונים של התנועה אינו אחיד, ומשתנה ממוסד כליאה אחד לאחר. כך לדוגמה, במערכת הכליאה של מדינת אריזונה, פעילי התנועה מוכרים בכינוי kindred, ומאורגנים בקבוצות קטנות, המוכרות כ"משפחות" (families). מעל אותן ה"משפחות" נמצאת "מועצה" (council), אשר מפקחת על פעילותן של המשפחות. לכל פעיל בתנועה יש את הזכות לגייס פעיל חדש, אשר מוכר בכינוי progeny, והפעיל הוותיק מוגדר כ"מנטור" של הפעיל החדש לכל אורך תקופת הכשרתו.
אזכורים בתרבות

סרט הדרמה האמריקני אמריקה X, אשר יצא לאור בשנת 1998, מתמקד בין היתר בפעילותה של תנועה מקומית של האחווה הארית, אשר פעילה בתוך ומחוצה לבית הכלא.
סדרת הטלוויזיה האמריקנית אוז, אשר שודרה בין השנים 1997–2003, כללה מספר התייחסויות לפעילותה של האחווה הארית.
בעונתה השביעית של סדרת הטלוויזיה האמריקנית ילדי האנרכיה, אשר שודרה בין השנים 2008–2014, היו מספר התייחסויות לפעילותם של האחווה הארית.
האחווה הארית ממלאת תפקיד עלילתי בעונה החמישית והאחרונה של סדרת הדרמה האמריקנית שובר שורות.
ראו גם

המעגל הארי
נאו-נאציזם
הערות שוליים

1 2 3  Aryan Brotherhood Tried for 40 Years of Prison Mayhem
1 2  לאון קמלמן, ‏לא מגיעים לגיל 30: הכנופיות הכי מסוכנות בעולם, באתר ‏מאקו‏, 28 בנובמבר 2013
1 2  Leaders of Racist Prison Gang Aryan Brotherhood Face Federal Indictment
1 2 3 4  THE BRAND
↑  Major Prison Gangs
↑  Aryan Brotherhood makes home in state
↑  Divided by bars and colour
↑  People v. Price (1991) 1 C4th 324
↑  Arizona Aryan Brotherhood
שקוף - גוף התקשורת של הציבור

| --- | --- |

 סוג:  יומי
 תדירות:  יומי
 סוגה:  עיתונות חוקרת
 פורמט:  דיגיטל
 מו"ל:  גיוס המונים-ציבורי
 מייסד:  תומר אביטל, ניר בן צבי
 בעלים:  ציבורי
 עורכת ראשית:  נעמי נידם
 מנכ"ל:  ניר בן צבי
 תאריכי הופעה:  2018–הווה (כ־7 שנים)
 שפה:  עברית
 מדינה:  ישראל ישראל
 shakuf.co.il
 
שקוף – גוף התקשורת של הציבור הוא כלי תקשורת אלטרנטיבי המתמקד בעיתונות חוקרת, ופועל במודל כלכלי של מימון המונים ובעלות מלאה של תומכי המיזם. במודל זה נושאי התחקיר של המיזם נבחרים באמצעות הצבעותיהם של תומכי המיזם.
שקוף הוקם על ידי העיתונאים תומר אביטל וניר בן צבי, שמיזגו בשנת 2018 שני מיזמים מוקדמים יותר: 100 ימים של שקיפות וקרן התחקירים. המיזם פועל במסגרת עמותת "שקוף - עיתונות למען שמירת הדמוקרטיה". בשנת 2020 התמזגו עם אתר ביקורת התקשורת העין השביעית, ובשנת 2022 התמזגו עם כלי תקשורת עצמאי נוסף: המקום הכי חם בגיהנום, כאשר כחלק מתנאי המיזוג, כלי התקשורת ישמרו על עצמאות, אך ינוהלו יחד על ידי שקוף.
שקוף מצהיר על אג'נדה של קידום שקיפות וצמצום שחיתות במסגרת פעילות הרשות המחוקקת והרשות המבצעת בישראל. עבודת המיזם מתמקדת בביצוע תחקירים והפעלת חוקרים פרטיים על מנת לקדם שקיפות, לחשוף אינטרסים סמויים וקשרי הון-שלטון. המיזם מפרסם מידע על חברי הכנסת מכל קצות הקשת הפוליטית.
נכון למרץ 2021, מנה "שקוף" (לאחר האיחוד עם "העין השביעית") 11 עובדים קבועים, 6 עובדים חלקיים, וצוות מתנדבים שמסייע באופן שוטף.